पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर देखकर घबराए लोगों ने अपने घरों में प्राण-वायु से भरे ऑक्सीजन सिलेंडर का स्टॉक करना शुरू कर दिया है। इतना ही नहीं अस्पताल से मरीज के डिस्चार्ज होने के साथ तीमारदार पर्ची पर डॉक्टर्स से सिलेंडर की आवश्यकता लिखवा रहे हैं।
इसके चलते सिलेंडर की शॉर्टेज व ऑक्सीजन की खपत बढ़ गई है। सेक्टर 27-28 स्थित 2 प्लांट्स से करीब 150 से 200 लोग सिलेंडर रिफिल करवाने पहुंच रहे हैं। ऐसा भी देखने को मिल रहा है कि तीमारदार सिलेंडर भरवाने के लिए पर्ची पर डॉक्टर्स से फर्जी सेचुरेशन लिखवा रहे हैं। जिस मरीज को वेंटिलेटर की आवश्यकता है, उसे सिलेंडर से ऑक्सीजन देना जान का जोखिम बढ़ा सकता है।
यहां बता दें कि मेडिकल एक्सपर्ट के बिना घर में मरीज को ऑक्सीजन देना उसके स्वास्थ्य से खिलवाड़ है। जरूरत से ज्यादा ऑक्सीजन लंग्स व ब्रेन को प्रभावित कर सकती है। तीमारदारों को चाहिए कि डॉक्टर या पैरामेडिकल की निगरानी में ही होम आइसोलेट मरीज को सिलेंडर से ऑक्सीजन दें।
डॉ. राज सिंह से जानें क्यों बढ़ी ऑक्सीजन खपत
1. पैनिक : पिछली बार की तुलना में सीजन टू में पैनिक अधिक है। लोग मौजूदा हालात देखकर काफी सहमे हुए हैं। इसके कारण ऑक्सीजन सिलेंडर को लेकर मारामारी मची है। लोगों को कोरोना से लड़ते हुए जीना है तो घबराना नहीं होगा। साइकलॉजिकल स्ट्रेस भी स्वास्थ्य के लिए हानिकारक है।
2. स्टॉक : भय के चलते लोगों ने घर-घर ऑक्सीजन सिलेंडर रखने शुरू कर दिए हैं। कोई रोज तो कोई हर-दूसरे दिन सिलेंडर रिफिल करवाकर होम आइसोलेट रोगी को ऑक्सीजन दे रहे हैं। इससे बाजार में सिलेंडर की कमी भी सीधा सप्लाई पर असर डाल रही है। जिन्हें जरूरत है उन्हें सिलेंडर उपलब्ध नहीं हो रहे हैं।
3. लाॅन्ग डे स्टे : संक्रमण से लंग्स पर अधिक बुरा प्रभाव पड़ रहा है। इसके अलावा मरीज का पैनिक होना भी उन्हें जल्दी ठीक नहीं होने दे रहा है। इससे अस्पताल में उनका डे ऑफ स्टे काफी बढ़ गया है। ये डिस्चार्ज नहीं हो पाते और दूसरे मरीजों को बेड उपलब्ध नहीं होता। इससे ऑक्सीजन की खपत बढ़ना स्वाभाविक है। एक मरीज को एक सिलेंडर ऑक्सीजन भी कम पड़ जाती है।
4. सिलेंडर कोटा : अगर अस्पताल के बेड अनुसार सिलेंडर कोटा फिक्स न होता तो हाहाकार मच जाता। कोटा फिक्स होने से गैर जरूरी ऑक्सीजन की खपत नहीं होगी। जितने बेड हैं उतने ही सिलेंडर ऑक्सीजन के अनुसार मरीजों को भर्ती किया जाता है। इससे रिस्क कम हुआ है।
5. ऑक्सी- कंजर्वेशन : सेचुरेशन लेवल 90 से 94 तक मैंटेन रखने के लिए प्रोन वेंटिलेशन एक्टिविटी कारगर है। रोगियों को ऑक्सीजन की जरूरत नहीं है। आधे घंटे तक उल्टा-सीधा व दाएं-बाएं लेटाकर ऑक्सीजन लेवल बढ़ाया जा सकता है।
6. डेंजर : घर पर ऑक्सीजन देना बेहद खतरनाक है। मेडिकल एक्सपर्ट ही जानता है कि मरीज को कितनी मात्रा में ऑक्सीजन देनी है। अधिक ऑक्सीजन भी लंग्स व ब्रेन के लिए खतरनाक है। अंगों को डैमेज कर सकती है। खुद से एक्सपर्ट बनकर मरीज की जान को जोखिम में न डालें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn